Užívanie liekov
Dobrý deň poprosím o radu,užívam Aflamil 100mg ráno a večer.Môžem si niekedy medzi užiť aj Doretu 375\650?Ďakujem
Dobrý deň,
ďakujeme za Vašu otázku.
Príležitostné užitie lieku Doreta je možné a v praxi často používané. Dlhodobou kombináciou Dorety s liekom Aflamil sa však zvyšuje riziko obličkových nežiadúcich účinkov. V prípade nedostatočného účinku Aflamilu je potrebné opakované podávanie Dorety konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová